ᱪᱷᱤᱸᱫᱽᱣᱟᱲᱟ ᱦᱚᱱᱚᱛ

ᱪᱷᱤᱸᱫᱽᱣᱟᱲᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱩᱬ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱟᱨ ᱪᱷᱤᱸᱫᱽᱣᱟᱲᱟ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱚᱠᱚᱭᱟᱜ ᱚᱥᱟᱨ ᱵᱤᱥᱟᱹᱨ ᱑᱑,᱘᱑᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱡᱟᱵᱟᱞᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱥᱟᱠᱤᱞ ᱵᱟᱰᱟᱭ ᱞᱟᱹᱜᱤᱫ
ᱪᱷᱤᱸᱫᱽᱣᱟᱲᱟ ᱧᱩᱛᱩᱢ 'ᱪᱷᱤᱸᱫᱽ' ᱟᱹᱲᱟᱹ ᱠᱷᱚᱱ ᱤᱫᱤ ᱟᱠᱟᱱᱟ, ᱱᱚᱣᱟ ᱢᱟᱲᱟᱝ ᱛᱟᱦᱮᱸᱱ ᱞᱮᱠᱟᱛᱮ ᱦᱚᱱᱚᱛ ᱨᱮᱱᱟᱜ ᱥᱩᱨᱥᱩᱯᱩᱨ ᱨᱮᱱᱟᱜ ᱢᱤᱫ ᱞᱚᱠᱟᱞ ᱡᱤᱞᱤᱧ ᱫᱟᱨᱮ ᱨᱮᱱᱟᱜ ᱧᱩᱛᱩᱢ ᱠᱟᱱᱟ ᱾

ᱪᱷᱤᱸᱫᱽᱣᱟᱲᱟ ᱦᱚᱱᱚᱛ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱟᱲᱟᱝ (᱑᱑,᱘᱑᱕ ᱜᱟᱺᱴ ᱠᱤᱞᱚᱢᱤᱴᱚᱨ) ᱴᱚᱴᱷᱟ ᱨᱮ ᱟᱨ ᱯᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱓.᱘᱕% ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱑ ᱱᱚᱵᱷᱮᱢᱵᱚᱨ ᱑᱙᱔᱖ ᱨᱮ ᱪᱷᱤᱸᱫᱣᱟᱲᱟ ᱦᱚᱱᱚᱛ ᱴᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾

ᱱᱚᱣᱟ 'ᱥᱟᱛᱯᱩᱲᱟ ᱨᱮᱸᱡᱽ ᱳᱯᱷ ᱢᱟᱣᱩᱸᱴᱮᱸᱥ' ᱨᱮᱱᱟᱜ ᱮᱛᱚᱢᱼᱯᱟᱪᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱓᱑.᱒᱘ ᱠᱷᱚᱱ ᱒᱒.᱔᱙ ᱰᱤᱜᱽᱨᱤ ᱫᱷᱟᱹᱨᱤᱡ ᱟᱴᱮᱫ ᱟᱠᱟᱱᱟ ᱾ ᱠᱚᱧᱮ (ᱚᱥᱟᱨ) ᱟᱨ ᱗᱘.᱔᱐ ᱠᱷᱚᱱ ᱗᱙.᱒᱔ ᱰᱤᱜᱽᱨᱤ ᱾ ᱥᱟᱢᱟᱝ (ᱫᱤᱥᱟᱹ) ᱟᱨ ᱑᱑,᱘᱑᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱮᱛᱚᱢ ᱨᱮ ᱱᱟᱜᱽᱯᱩᱨ ᱦᱚᱱᱚᱛ (ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮ), ᱠᱚᱧᱮ ᱨᱮ ᱦᱚᱥᱟᱸᱜᱟᱵᱟᱫᱽ ᱟᱨ ᱱᱚᱨᱥᱤᱝᱯᱩᱨ ᱦᱚᱱᱚᱛ, ᱯᱟᱪᱮ ᱨᱮ ᱵᱮᱛᱩᱞ ᱦᱚᱱᱚᱛ ᱟᱨ ᱥᱟᱢᱟᱝ ᱨᱮ ᱥᱤᱵᱷᱱᱤ ᱦᱚᱱᱚᱛ ᱞᱮᱠᱟᱛᱮ ᱮᱥᱮᱫ ᱟᱠᱟᱱᱟ ᱾

ᱰᱤᱵᱤᱡᱚᱱ
ᱦᱚᱱᱚᱛ ᱫᱚ ᱑᱓ ᱛᱟᱦᱥᱤᱞ ᱨᱮ ᱦᱟᱴᱤᱧ ᱟᱠᱟᱱᱟ :
 ᱟᱢᱟᱨᱣᱟᱲᱟ 
 ᱵᱤᱪᱷᱩᱣᱟ
 ᱪᱟᱸᱫᱽ 
 ᱪᱚᱣᱨᱟᱭ 
 ᱦᱚᱨᱨᱟᱭ
 ᱡᱩᱱᱱᱟᱨᱫᱮᱣ
 ᱢᱚᱦᱠᱷᱮᱲ
 ᱯᱟᱸᱰᱷᱩᱨᱱᱟ 
 ᱯᱚᱨᱟᱥᱤᱭᱟ 
 ᱥᱚᱣᱥᱟᱨ 
 ᱛᱟᱢᱤᱭᱟ
 ᱩᱢᱨᱮᱛᱷ 
 ᱪᱷᱤᱸᱫᱽᱣᱟᱲᱟ 

ᱟᱨ ᱑᱑ ᱵᱮᱵᱞᱚᱯᱢᱮᱸᱴ ᱵᱚᱱᱚᱛ : ᱪᱷᱤᱸᱫᱽᱣᱟᱲᱟ, ᱯᱚᱨᱟᱥᱤᱭᱟ, ᱡᱩᱱᱱᱟᱨᱫᱮᱣ, ᱫᱟᱢᱩᱣᱟ, ᱛᱟᱢᱤᱭᱟ, ᱟᱢᱟᱨᱣᱟᱲᱟ, ᱪᱚᱣᱨᱟᱭ, ᱵᱤᱪᱷᱩᱣᱟ, ᱦᱚᱨᱨᱟᱭ, ᱢᱚᱬᱠᱷᱮᱲ, ᱥᱚᱣᱥᱟᱨ ᱟᱨ ᱯᱟᱸᱰᱷᱩᱨᱱᱟ ᱾ ᱚᱱᱰᱮ ᱢᱤᱫᱴᱟᱹᱝ ᱱᱟᱜᱟᱨ ᱱᱤᱜᱚᱢ (ᱪᱷᱤᱸᱫᱣᱟᱲᱟ) ᱗ ᱱᱟᱜᱟᱨ ᱯᱟᱞᱤᱠᱟ (ᱯᱚᱨᱟᱥᱤᱭᱟ, ᱡᱩᱱᱱᱟᱨᱫᱮᱣ, ᱫᱟᱢᱩᱣᱟ ᱟᱨ ᱯᱟᱸᱰᱷᱩᱨᱱᱟ ᱥᱟᱫᱟᱨ, ᱟᱢᱟᱨᱣᱟᱲᱟ, ᱪᱚᱣᱨᱟᱭ), ᱙ ᱱᱟᱜᱟᱨ ᱯᱚᱸᱪᱟᱭᱚᱛ (ᱪᱟᱸᱫᱟᱢᱮᱴᱤ ᱵᱩᱴᱟᱨᱤᱭᱟ, ᱱᱤᱭᱩᱴᱚᱱ ᱪᱤᱠᱞᱤᱥ, ᱪᱟᱸᱫ, ᱦᱚᱨᱨᱟᱭ, ᱢᱚᱦᱜᱟᱸᱣ, ᱪᱚᱣᱨᱟᱭ, ᱵᱤᱪᱷᱩᱣᱟ, ᱞᱟᱫᱷᱩᱣᱟ, ᱞᱚᱫᱷᱟ, ᱯᱤᱯᱞᱟ ᱱᱟᱨᱟᱭᱚᱬᱣᱟᱨ) ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ ᱜᱮᱞᱢᱤᱫ ᱦᱩᱰᱤᱧ ᱥᱚᱦᱚᱨ (ᱩᱢᱨᱟᱱᱟᱞᱟ, ᱫᱤᱜᱷᱣᱟᱱᱤ, ᱡᱚᱴᱟᱪᱟᱨᱯᱟᱨ, ᱤᱜᱽᱞᱮᱦᱨᱟ, ᱯᱟᱜᱟᱨᱟ, ᱠᱟᱞᱤᱪᱷᱟᱯᱟᱨ, ᱫᱟᱢᱩᱣᱟ, ᱯᱟᱞᱟ ᱪᱚᱣᱨᱟᱭ, ᱵᱷᱟᱢᱚᱨᱤ, ᱟᱢᱵᱟᱲᱟ ᱟᱨ ᱵᱟᱫᱩᱠᱷᱤ) ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱷᱤᱸᱫᱽᱣᱟᱲᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱒᱐,᱙᱐,᱙᱒᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱤᱭᱟᱹ ᱥᱤᱧᱚᱛ ᱨᱮ ᱒᱑᱘ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑᱗᱗ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱖᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱓.᱐᱓% ᱛᱟᱦᱮᱸᱱᱟ ᱾ ᱪᱷᱤᱸᱫᱽᱣᱟᱲᱟ ᱨᱮ ᱜᱚᱴᱟ ᱑᱐᱐᱐ ᱨᱮ ᱙᱖᱖ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ ᱾ ᱟᱨ ᱗᱒.᱒᱑% ᱥᱮᱪᱮᱫ ᱫᱚᱨ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱮ ᱑,᱙᱘᱔ ᱟᱹᱛᱩ ᱢᱮᱱᱟᱜᱼᱟ, ᱡᱟᱦᱟᱸ ᱠᱷᱚᱱ ᱑,᱙᱐᱓ ᱟᱹᱛᱩ ᱦᱚᱲ ᱮᱞ ᱢᱮᱱᱟᱜᱼᱟ ᱾ ᱱᱤᱭᱟᱹ ᱑᱙ ᱨᱮᱵᱮᱱᱭᱩ ᱥᱟᱨᱠᱞᱥ, ᱓᱑᱙ ᱯᱟᱴᱣᱟᱨᱤ ᱦᱟᱞᱠᱟ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱦᱚᱱᱚᱛ ᱨᱮ ᱘᱐᱘ ᱯᱚᱧᱪᱟᱭᱚᱛ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱪᱷᱤᱸᱫᱽᱣᱟᱲᱟ ᱥᱚᱸᱥᱚᱫ ᱴᱚᱴᱷᱟ ᱢᱮᱱᱟᱜᱼᱟ ᱟᱨ ᱤᱨᱟᱞ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ (ᱡᱟᱢᱟᱭ, ᱪᱷᱤᱸᱫᱽᱣᱟᱲᱟ, ᱯᱚᱨᱟᱥᱤᱭᱟ, ᱫᱟᱢᱩᱣᱟ, ᱟᱢᱟᱨᱣᱟᱲᱟ, ᱪᱚᱣᱨᱟᱭ, ᱥᱚᱣᱥᱟᱨ ᱟᱨ ᱯᱟᱸᱰᱷᱩᱨᱱᱟ) ᱢᱮᱱᱟᱜᱼᱟ ᱾ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱐᱑ ᱨᱮᱱᱟᱜ ᱞᱮᱠᱟᱛᱮ ᱪᱷᱤᱸᱫᱽᱣᱟᱲᱟ ᱥᱚᱦᱚᱨ ᱨᱮᱱᱟᱜ ᱦᱚᱲ ᱮᱞ ᱑,᱒᱒,᱓᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱘,᱔᱘,᱘᱘᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱠᱚᱭᱟᱜ ᱦᱚᱲ ᱮᱞ ᱰᱮᱱᱥᱤᱴᱴᱤ ᱑᱕᱖ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱕᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾

ᱫᱮᱦᱟᱛ ᱪᱷᱤᱸᱫᱽᱣᱟᱲᱟ ᱨᱮᱱᱟᱜ ᱡᱟᱱᱟᱝ ᱥᱚᱦᱨᱤ ᱪᱷᱤᱸᱫᱽᱣᱟᱲᱟ (᱙᱒᱖) ᱨᱮᱱᱟᱜ ᱥᱚᱢᱟᱱ ᱨᱮ ᱰᱮᱦᱮᱨ (᱙᱖᱒) ᱢᱮᱱᱟᱜᱼᱟ ᱾  ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱐᱑ ᱞᱮᱠᱟᱛᱮ, ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱖.᱐᱓% ᱛᱟᱦᱮᱸ ᱠᱟᱱᱟ, ᱟᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱖᱔.᱐᱘% ᱠᱷᱚᱱ ᱪᱮᱛᱟᱱ ᱜᱮᱭᱟ ᱾ ᱦᱚᱱᱚᱛ ᱨᱮᱱᱟᱜ ᱫᱮᱦᱟᱛ ᱴᱚᱴᱷᱟ ᱨᱮ ᱥᱮᱪᱮᱫ ᱖᱐.᱗᱖% ᱟᱨ ᱥᱚᱦᱨᱤ ᱴᱚᱴᱷᱟ ᱨᱮᱱᱟᱜ ᱘᱑.᱔᱖% ᱢᱮᱱᱟᱜᱼᱟ ᱾

ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱑.᱖᱒% ᱦᱚᱲ ᱫᱚ ᱦᱤᱱᱫᱤ, ᱑᱐.᱓᱒% ᱢᱚᱨᱟᱴᱷᱤ, ᱕.᱕᱒% ᱜᱚᱸᱰᱤ ᱟᱨ ᱑.᱗᱕% ᱠᱚᱨᱠᱩ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾2011 Census of India, Population By Mother Tongue

ᱛᱟᱦᱮᱸᱱ ᱦᱚᱲ ᱟᱹᱰᱤ ᱜᱟᱱ ᱯᱟᱹᱨᱥᱤ ᱛᱮᱠᱚ ᱨᱚᱲᱟ, ᱚᱱᱰᱮ ᱵᱟᱜᱷᱮᱞᱤ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ, ᱚᱱᱰᱮ ᱦᱤᱱᱫᱤ ᱥᱟᱶᱛᱮ ᱗᱒%-᱙᱑% ᱥᱚᱢᱟᱱ ᱜᱮᱭᱟ ᱾ (ᱡᱟᱨᱢᱟᱱ ᱟᱨ ᱤᱝᱜᱽᱞᱤᱥ ᱞᱟᱹᱜᱤᱫ ᱖᱐% ᱨᱮᱱᱟᱜ ᱥᱚᱢᱟᱱ ᱨᱮ), ᱟᱨ ᱵᱟᱜᱮᱞᱠᱷᱚᱸᱰ ᱨᱮ ᱗᱘,᱐᱐,᱐᱐᱐ ᱦᱚᱲ ᱠᱚ ᱨᱚᱲᱟ ᱟᱠᱚ; ᱟᱨ ᱵᱷᱟᱨᱤᱭᱟ, ᱫᱨᱟᱵᱤᱲ ᱯᱟᱹᱨᱥᱤ ᱠᱟᱱᱟ ᱱᱚᱣᱟ ᱵᱷᱟᱨᱤᱭᱟ ᱟᱹᱫᱤᱵᱟᱹᱥᱤ ᱠᱚᱢ ᱠᱷᱚᱱ ᱠᱚᱢ ᱒᱐᱐,᱐᱐᱐ ᱢᱮᱢᱵᱟᱨ ᱠᱚ ᱨᱚᱲᱟ ᱟᱨ ᱫᱮᱣᱱᱟᱜᱽᱨᱤ ᱪᱤᱠᱤ ᱛᱮ ᱠᱚ ᱚᱞᱟ ᱾ ᱢᱚᱨᱟᱴᱷᱤ ᱯᱟᱸᱰᱷᱩᱨᱱᱟ ᱟᱨ ᱥᱚᱣᱥᱟᱨ ᱴᱚᱴᱷᱟ ᱨᱮ ᱨᱚᱲ ᱟᱠᱚ ᱾ ᱢᱚᱨᱟᱴᱷᱤ ᱯᱟᱹᱨᱥᱤ ᱪᱷᱤᱸᱫᱽᱣᱟᱲᱟ ᱦᱚᱱᱚᱛ ᱨᱮ ᱠᱚᱢ ᱠᱷᱚᱱ ᱠᱚᱢ ᱖᱕% ᱦᱚᱭ ᱮᱞ ᱤᱫᱤ ᱛᱮ ᱨᱚᱲ ᱟᱠᱚ, ᱱᱚᱣᱟ ᱯᱟᱹᱨᱥᱤ ᱜᱩᱴ ᱨᱮ ᱢᱤᱫ ᱦᱚᱲ ᱮᱞ ᱠᱟᱱᱟ ᱾ ᱟᱹᱰᱤ ᱜᱟᱱ ᱵᱟᱰᱟᱭ ᱟᱜ ᱢᱚᱦᱟᱨᱟᱥᱴᱨᱚ ᱰᱤᱵᱤᱡᱚᱱ ᱠᱟᱱᱟ, ᱟᱫᱚ ᱢᱚᱨᱟᱴᱷᱤ ᱫᱚ ᱫᱤᱥᱚᱢ ᱡᱟᱠᱟᱛ ᱠᱷᱚᱱ ᱡᱚᱲᱟᱣ ᱛᱟᱦᱮᱸᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱪᱷᱤᱸᱫᱽᱣᱟᱲᱟ ᱥᱚᱦᱚᱨ
 Chhindwara District
 Chhindwara 
 Chhindwara District

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ
ᱛᱷᱚᱠ:1956 establishments in India
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ